Tervetuloa Armon kalliolle! Nimeni on Petri Välimäki.
Me olemme nyt hyvin mielen- kiintoisella tutkimusmatkalla.
Paneutumalla kaikkien 4 evankeliumin yhteisesitykseen saamme -
huikean, selkeän ja monipuolisen kuvan niiden ilmoituksesta.
Yhdessä ne antavat meille -
mitä kokonaisvaltaisimman ja monipuolisimman tiedon, opetuksen -
Vapahtajan syntymästä, elämästä, kuolemasta ja ylösnousemuksesta.
Samoin siitä valtavasta armosta ja rakkaudesta, -
jonka Jumala Jeesuksessa Kristuk- sessa tahtoo meille kaikille antaa.
Edellisissä jaksoissa tarkastelimme ensin Johanneksen kuvausta siitä, -
miten Jumala itse tulee Pojassaan ihmiseksi.
Sitten Luukkaan kuvausta siitä, miten luotettava ja varma todistus -
tästä on meille annettu myös historiallisessa mielessä.
Tänään katsomme Matteuksen ja Markuksen evankeliumien lähtökohtia.
Syvennämme myös näkökulmaa siinä mielessä, -
että tämä Jeesus on hyvin harvinainen ihminen.
Siinäkin mielessä, että Hänestä historiankirjat kirjoittivat -
huomattavan paljon jo ennen Hänen syntymäänsä -
ja kuitenkin hyvin tarkasti.
Myös Hänen sukuluettelonsa... Ihmiset eivät aina ehkä ymmärrä, -
kuinka merkityksellisiä ovat jotkut sukuluettelot.
Itse asiassa niissäkin on ihan valtava sanoma tässä tapauksessa.
Matteuksen evankeliumin heti 1. jae kuvaa:
Ja jo tuo sisältää paljon.
Ensinnäkin nimi Jeesus, siis hepreaksi Jeshua.
Se on lyhenne sanasta Jehoshua, -
joka tarkoittaa 'Herra on pelastus' tai 'Jumala pelastaa'.
Näin jo Vapahtajamme nimi alleviivaa sitä, mistä on kysymys.
Jumala tahtoo pelastaa ja juuri siksi lähetti Poikansa.
Olemme nähneet jo aiemmin, miten Johannes ja Luukas kuvaavat -
alusta saakka tätä valtavaa merkitystä.
Niin tekevät myös Matteus ja Markus.
Myöskin ilmaukset 'Daavidin pojan' ja 'Aabrahamin pojan' pitävät -
kumpikin sisällään tavattoman paljon.
Se, että Jeesus on Daavidin poika, -
kertoo siitä, että Hän kuuluu juuri siihen Israelin sukukuntaan, -
jolle oli luvattu pysyvä ja iankaikkinen kuninkuus.
Katsotaanpa hieman 1. Aikakirjaa, jossa profeetta Naatanin kautta -
Jumala jo noin 1 000 vuotta aiemmin kertoi, -
että juuri Daavidin jälkeläiselle Jumala vahvistaa kuninkuuden.
Se pysyy ikuisesti -
ja kuningas on samalla Jumalan oma Poika.
Täällä 1. Aikakirjan 17. luvussa kerrotaan, -
miten profeetta Naatanille tuli tämä Jumalan Sana.
Tässä aiemmin Daavid on pohtinut, -
että hän haluaa rakentaa asunnon Jumalalle.
Nyt profeetta Naatan saakin Sanan:
Siis ei Daavid rakenna, vaan 'Herra on rakentava sinulle huoneen'.
Jesajan kirjan 11. luvussa sanotaan, -
että Iisain kannosta puhkeaa virpi.
Se kuva usein oli kanto, joka oli leikattu.
Saattoi mennä todella kauan - vaikka 1 000 vuotta, -
kun kannosta alkoi taas nousta uusi verso.
Eli tarkka ilmoitus siitäkin, että tässä välissä voi kulua aikaa.
Näin Jumala ilmoittaa hyvin selkeästi tulevan armoliiton, -
ilmoittaa, että tulee Daavidin poika, joka saa ikuisen kuninkuuden.
Todella ikuisen, pysyvän kuninkuuden.
Samalla, kun Hän on Daavidin poika, Hän on Jumalan oma Poika.
Jeesus on kaikkea tuota.
Sitten Matteuksen evankeliumissa mainitaan 'Aabrahamin pojan'.
Aabraham taas oli ensimmäinen kantaisä, -
jonka jälkeläisessä mainittiin tulevan suuri siunaus. Luemme sen.
1. Mooseksen kirja 22:18.
Aabraham olisi ollut valmis totellakseen Jumalaa -
uhraamaan oman poikansa, mikä on hyvin traagista -
ja on varmasti ollut valtavan raskasta.
Jumala ei suinkaan tahtonut sellaista, vaan esti tapahtuman.
Sen sijaan Jumala kertoo, -
että Hän tulee antamaan Aabrahamille siunauksen.
Hiukan samoin kuin Daavidillekin kävi, -
ettei hän rakenna huonetta, vaan Jumala tulee rakentamaan sen.
Aabrahamille Jumala sanoi: "Ja sinun siemenessäsi -
tulevat siunatuiksi kaikki kansakunnat maan päällä..."
Nyt siis Jeesus on Aabrahamin siemen.
Tässä on alkukielellä heprean sana [huu], joka on yksikön maskuliini.
Tulee siis yksi miespuolinen Aabrahamin jälkeläinen, -
jossa tulee siunaus kaikille kansakunnille maan päällä.
Se on hyvin merkittävää, koska Mooseksen kirjoissa -
Jumalan puhuessa Hänen ja ihmisten liitosta on useimmiten kyse -
Jumalan ja Israelin välisestä liitosta.
Nämä Jeesukseen liittyvät uuden liiton lupaukset ovat heti -
kaikille kansoille: sinun siemenessäsi tulevat siunatuiksi -
kaikki kansakunnat maan päällä.
Siis me täällä Suomessakin - ja missä ikinä.
No, sitten meille kerrotaan, -
että tämä valtava siunaus tulee meille -
ja Hän on myös Iisakin ja Jaakobin poika ja Juudan sukukunnasta.
Näin Jeesuksen alkuperä kerrotaan varsin tarkasti ja monin tavoin.
Kun alamme katsoa Matteuksen evankeliumin ilmoitusta, -
niin huomaamme, että siinä on melkoisen tarkka sisältö, -
jo siinä sukuluettelossakin. Se hyvin tarkasti kertoo meille -
jotakin hyvin arvokasta.
Markuksen evankeliumissa Markus aloittaa -
hyvin lyhyesti ja selkeästi:
Nämä kaksi ovat evankeliumin sanoman aivan ytimessä.
Muistat ehkä, kun Jeesus kysyi Pietarilta: -
"Kenen ihmiset sanovat Ihmisen Pojan olevan?" -
ja "Kenenkä te sanotte minun olevan?"
Pietari sanoo: "Sinä olet Kristus, elävän Jumalan Poika."
Siis sama ilmoitus kuin tässä: sinä olet Kristus, elävän Jumalan Poika.
"...ja tälle kalliolle minä rakennan seurakuntani..", lisäsi Jeesus.
"...sillä ei liha eikä veri ei ole sitä sinulle ilmoittanut, -
vaan minun Isäni, joka on taivaissa."
Nyt tuli siis jotain niin tärkeää, niin olemuksellista, -
että tälle kalliolle minä rakennan seurakuntani.
Kun Pietari oli vastannut, Jeesus tiesi varmaksi, -
että Sana on tullut taivaasta. Liha ja veri ei ole sitä ilmoittanut.
Kun apostoli varoittaa vääristä hengistä, hän sanoo: -
"...jokainen henki, joka tunnustaa Jeesuksen Kristukseksi, -
lihaan tulleeksi, on Jumalasta; -
ja yksikään henki, joka ei tunnusta Jeesusta, ei ole Jumalasta;"
Siinä on hyvin vahva tuntomerkki. Siitä tiedämme, mikä on Jumalasta.
Henki, joka tunnustaa Jeesuksen Kristukseksi, lihaan tulleeksi, -
on Jumalasta. Siis Kristukseksi (kreik.) (hepr. Messias) -
eli Vanhan testamentin Jumalan edeltä lupaamaksi Kristukseksi.
Lihaan tulleeksi taas viittaa inkarnaatioon -
eli siihen, miten Jumala tuli ihmiseksi, Jumalan Pojaksi.
Kun jossain tulee sellainen teologia tai oppi, joka luopuu siitä, -
että Jeesus on Messias, VT:n edeltä kertoma tai Jumalan Poika, -
neitsyestä syntynyt, tiedät, että tästä Raamattu varoittaa vakavasti.
Evankeliumien ilmoitus on hyvin selvä.
Niissä kerrotaan hyvin selkeästi ja tarkasti, -
että tämä Jeesus on juuri Hän. Hän täyttää hyvin tarkasti, -
minkä itsekin näemme, VT:n ennalta kerrotut ilmoitukset Hänestä.
No, sitten nämä evankeliumit kertovat -
ihan käytännöllisesti Jeesuksen syntymästä.
Matteuksen kirjaama sukupuu noudattelee virallista sukulinjaa -
lähtien Joosefista, joka oli pykälien mukaan oikea sukulinja, -
kuitenkin korostaen lopuksi Mariaa, Jeesuksen äitiä.
Se on hyvin poikkeuksellista sen ajan sukuluetteloissa.
Koska Jeesus oli nimenomaan neitsyestä syntynyt Jumalan Poika, -
Matteus näkee tärkeäksi kertoa sen asian erikseen.
Luukkaan evankeliumi lähtee liikkeelle Marian sukulinjasta, -
suoraan Mariasta, viitaten ensimmäisenä vanhempana -
Joosefin appeen eli Marian isään Eeliin.
Näin Jumala tahtoo virallisen linjan lisäksi kertoa meille -
erikseen myös selkeän biologisen sukupuun.
Molemmat evankelistat tarkasti kertovat, -
miten Jeesus on neitsyestä syntynyt Jumalan Poika.
Ensin enkeli ilmoittaa Marialle, että hän synnyttää pojan, -
joka on samalla Jumalan Poika, kuten profeetta Jesaja oli -
tämänkin jo kertonut edeltä Jesajan kirjassa:
...ja antaa hänelle nimen Immanuel eli 'Jumala meidän kanssamme'.
Neitsyestä tulee siis syntymään poika, -
joka on samalla 'Jumala meidän kanssamme'.
Jesajan kirjan 9. luvussa jakeessa 5 vielä tarkennetaan:
Tämä Poika on siis todella samalla Väkevä Jumala, Iankaikkinen isä, -
Rauhantuoja ja Ihmeellinen neuvonantaja.
Sellainen hyvä paimen juuri meillä on: Ihmeellinen neuvonantaja.
Sitten myös Joosefille, Itämaan tietäjille, paimenille kedolla, -
Elisabetille ja Johanneksen äidille, -
Simonille, naisprofeetta Hannalle jne. Kullekin Jumala edeltä kertoo.
Hän kertoo, kuka on tämä Poika. Hän toden totta on Kristus, -
minkä Jumala vahvistaa lukemattomin tunnusteoin.
Myöhemmin näemme, miten Jumala taivaasta kertoo selkeästi:
"Tämä on minun rakas Poikani, [...] kuulkaa häntä."
Meille tämä merkitsee sitä, että meillä on ihana tietoisuus siitä, -
että Jumala rakastaa meitä niin paljon, -
että Hän on antanut Raamatussa tosi tarkan, selkeän suunnitelman.
Sen jälkeen, kun ihminen oli langennut syntiin, tulee Pelastaja, -
joka tulee sovittamaan meidän synnit. Jumala itse tekee sen.
Näin siksi, että Hän rakastaa meitä ja tulee nousemaan kuolleista.
Hän on Kristus. Hän on Jumalan Poika.
Hänessä on perustus sinulle ja koko seurakunnalle.
Sitä kaikki neljä evankeliumia julistavat.
Me henkilökohtaisesti kukin saamme siihen nytkin turvautua ja tarttua.
Pyydetään sitä, että Jumala itse armossaan vahvistaa -
myös sydämiimme tämän asian.
Siten saamme armahdettuina ja rakastettuina jatkaa -
tästä eteenpäin Jeesus sydämissämme. Yhdy, ystävä, tähän.
Siis 'Jumala meidän kanssamme'. Rukoillaan sitä, -
sinä siellä ja me täällä. Kiitos, rakas taivaallinen Isä, -
että saamme tänään turvautua elävään Jumalaan ja pyytää: -
Jeesus Kristus, Jumalan Poika, uskon alkaja ja täyttäjä, -
Ihmeellinen neuvonantaja, tule hänen sydämeensä, -
joka nyt juuri kutsuu Sinua.
Herra, tule meidän jokaisen Sinua kutsuvan sydämeen.
Anna kaikki syntimme anteeksi. Anna Sinä sydämiimme elävä usko, -
että saamme elää koko elämämme yhteydessäsi -
ja kerran taivaassa pelasta meidät iankaikkiseen taivaankotiin.
Rakas ystävä, Jeesuksen Kristuksen nimessä ja veressä -
saat uskoa kaikki sinun syntisi anteeksi. Kiität vaan Jeesusta.
Iankaikkinen, elävä, rakastava, hyvä Jumala siunatkoon sinua -
tänään ja ihan koko sinun elämäsi.
Näin saimme tänään tulla Armon kalliolla 3. jakson päätökseen.
Ole siunattu! Aamen. Ja tavataan taas Armon kalliolla.
On suuri etuoikeus, että saamme palvella armon valtavaa sanomaa.
Se on Jumalan seurakunnalle annettu yhteinen, kallisarvoinen aarre, -
jota meidät on kutsuttu välittämään. Kaikkia tarvitaan siinä.
Kun sinä tahdot olla tukemassa tämän ohjelman lähettämistä, -
voit soittaa numeroon 0600 10177 -
tai laittaa tukesi ruudulla näkyvälle tilille viitteen kanssa.
Kiitos!
Tekstitys: Tuula-Riitta Virrankare